Harper (film)
<s>Harper je američki kriminalistički film snimljen 1966. godine u režiji Jacka Smighta.</s><s>Predstavljao je prvi hollywoodski scenario Williama Goldmana, a napisan je prema romanu The Moving Target Rossa MacDonalda.</s><s>Naslovni protagonist, koga tumači Paul Newman, je losanđeleski privatni detektiv Lew Harper koga supruga naftnog tajkuna (čiji lik tumači Lauren Bacall) angažira da joj pronađe nestalog muža.</s><s>Radnja prikazuje kako tokom istrage upoznaje niz bizarnih likova i razotkriva mrežu zločina, te je često prisiljen koristiti šake i pištolj kako bi spasio goli život.</s>

<s>Harper je nastao kada je producent Elliott Kastner Goldmana, mladog ali uglednog književnika koji je tada bio na početku hollywoodske karijere, pitao koji bi književni predložak najbolje poslužio za "tvrdi" film "sa mudima".</s><s>Goldman je preporučio upravo The Moving Target.</s><s>Scenario je, međutim, morao promijeniti ime glavnog junaka Lewa Archera u "Lew Harper" zbog toga što su otkupljena prava samo za prvi roman iz serije.</s><s>Film je u mnogo čemu predstavljao homage hardboilded kriminalističkim romanima 1930-ih i 1940-ih, prije svega romanima Raymonda Chandlera o Philipu Marloweu, kao i njihovim ekranizacijama kao što je Duboki san u kome se također pojavila Bacall, i sa kojim dijeli komplicirani zaplet.</s><s>Sa druge strane je Harper kao dio motiva koristio i tada aktualne kontrakulturne trendove, uključujući nove i egzotične religije, pa je za potrebe filma u Planinama Santa Monice sagrađen tzv. Hram Mjesečeve vatre koji će kasnije postati popularno mjesto za održavanje rock-koncerata.</s>

<s>Godine 1975. je Harper dobio nastavak pod naslovom The Drowning Pool gdje je Newman ponovio naslovnu ulogu.</s>

<s>Uloge
 Paul Newman - Lew Harper
 Lauren Bacall - Elaine Sampson
 Julie Harris - Betty Fraley
 Arthur Hill - Albert Graves
 Janet Leigh - Susan Harper
 Pamela Tiffin - Miranda Sampson
 Robert Wagner - Allan Taggert
 Robert Webber - Dwight Troy
 Shelley Winters - Fay Estabrook
 Harold Gould - Šerif Spanner
 Roy Jenson - Puddler
 Strother Martin - Claude</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Authority control 2</s>

